Tahu bundher sing misuwur kanthi jeneng tahu bulat yaiku jajanan pinggir dalan saka olah-olahan tahu kang wujudé bundher lan njeroné kopong. Jajanan iki biasané didol limang atus sak iji. Nyamikan racaké  iki didol nganggo montor bak kabuka sing surasané bak iku ana juru masak, bahan tahu, kompor lan piranti nggorèng. Biasané tahu iki dipangan karo saos utawa bubuk lombok.

Cara nggawé 
Tahu bundher kalebu panganan kang gampang nggawéné.

Piranti kang dicepakaké: 

 7 tahu putih
 2 kuning endhog
 Sejumput uyah
 Sejumput soda kuwé
 Bubuk bawang putih 1 sendhok tèh
 Bubuk mrica 1 sendhok tèh
 Glepung 5 sendhok
 Saos utawa bubuk lombok 
 Lenga gorèng

Cara ngolah: 

 Remet tahu nganti alus bajur dicampuraké karo endhog, uyah, mrica, bawang lan soda kuwé.
 Bentuk tahu iku bundher-bundher.
 Tahu bundher banjur diwènèhake freezer paling sethithik 2 jam nganti atos kaya ès.
 Cepakaké lenga sing akèh ing wajan lan ditunggu nganti panas. 
 Goreng tahu sing wis dadi ès ing lenga panas banjur wajané ditutup supaya ora kecipratan lengané .
 Walik tahu lan enténi nganti wernané soklat.
 Angkat tahu nganggo èrok-èrok  banjur diwènèhake piring lan dikepyuri bubuk lombok uga saos.

Gladri

Deleng uga 
Resèp masak tahu bundher

Vidéo masak tahu bundher

Panganan